

|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΠΟΛΙΤΙΣΜΟΥ, ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ**  **------------**  **ΠΕΡΙΦΕΡΕΙΑΚΗ Δ/ΝΣΗ Π.Ε. & Δ.Ε. ΑΤΤΙΚΗΣ**  **Δ΄ Δ/ΝΣΗ Β/ΘΜΙΑΣ ΕΚΠ/ΣΗΣ ΑΘΗΝΩΝ**  **ΠΕΡΙΦΕΡΕΙΑΚΟ ΥΠΗΡΕΣΙΑΚΟ ΣΥΜΒΟΥΛΙΟ ΔΕΥΤΕΡΟΒΑΘΜΙΑΣ ΕΚΠ/ΣΗΣ (Π.Υ.Σ.Δ.Ε.)**  **Δ΄ ΑΘΗΝΑΣ** |  | **N. Σμύρνη, 24-06-2013**  **Αρ. Πρωτ.: 11966**  **ΠΡΟΣ :** |
| Ταχ. Δ/νση: Ομήρου 34,  Τ.Κ. – Πόλη: 171 21 Ν. Σμύρνη  Ιστοσελίδα : <http://dide-d-ath.att.sch.gr>  Πληροφορίες: Κουφογιάννη Θέμις  Τηλέφωνο: 210.9322310  Fax: 210.9353223 |  | **Σχολικές Μονάδες Δ.Ε. Δ΄Αθήνας** |

ΘΕΜΑ : Πίνακες κενών οργανικών θέσεων και πλεονασμάτων – Δηλώσεις υπεραρίθμων εκπαιδευτικών

Σας διαβιβάζουμε πίνακες οργανικών κενών – πλεονασμάτων κατά ομάδες όπως κυρώθηκαν με την Πράξη 11/24-6-2015 του ΠΥΣΔΕ Δ΄ Αθήνας, υπολογίζοντας οργανικά κενά από **-12 ώρες** και υπεραριθμίες από **+12 ώρες** . Οι εκπαιδευτικοί των σχολικών μονάδων του ιδίου κλάδου στα οποία διαπιστώθηκε υπεραριθμία, καλούνται από 24/6/2015 και μέχρι τις 25/6/2015 να δηλώσουν **στη σχολική μονάδα της οργανικής τους θέσης, αν επιθυμούν ή όχι** να κριθούν ως υπεράριθμοι στο σχολείο τους.

Στη συνέχεια οι Διευθυντές των σχολικών μονάδων, αφού ελέγξουν ότι όλοι οι εκπαιδευτικοί των κλάδων που διαπιστώθηκε υπεραριθμία **έχουν υποβάλει δήλωση ναι ή όχι,** να αποστείλουν με fax (210 9353223) τις σχετικές δηλώσεις στο ΠΥΣΔΕ Δ΄ Αθήνας **μέχρι τις 25/6/2015 και ώρα 16:00’** .

Η ρύθμιση των υπεραριθμιών γίνεται σύμφωνα με το αρ. 14 του ΠΔ50/1996(ΦΕΚ 45/τ. A’/08-05-1996), όπως αυτό τροποποιήθηκε με το αρ. 12 του ΠΔ100/1997 (ΦΕΚ 94/τ. Α’/22-05-1997).

**1.** Από όσους εκπ/κούς **επιθυμούν να κριθούν ως υπεράριθμοι**, υπεράριθμοι χαρακτηρίζονται αυτοί που συγκεντρώνουν το μεγαλύτερο αριθμό μονάδων μετάθεσης σύμφωνα με το αρ. 16 του ΠΔ50/96, όπως αυτό τροποποιήθηκε με το αρ. 14 του ΠΔ100/1997, καθώς και με τα οριζόμενα στην παρ. 5 του αρ. 30 του Ν.3848/2010 (ΦΕΚ 70/τ.Α/19-05-2010) .

**2.** Από όσους εκπ/κούς **δεν** **επιθυμούν να κριθούν ως υπεράριθμοι**, τότε ως υπεράριθμοι χαρακτηρίζονται εκείνοι που τοποθετήθηκαν οργανικά τελευταίοι στη σχολική μονάδα. Οι εκπ/κοί που μετατέθηκαν ή τοποθετήθηκαν στη σχολική μονάδα το ίδιο σχολικό έτος, εκτός των εκπαιδευτικών που τοποθετήθηκαν ως υπεράριθμοι το ίδιο σχολικό έτος , θεωρείται ότι τοποθετήθηκαν ταυτόχρονα. Στην περίπτωση της ταυτόχρονης τοποθέτησης υπεράριθμοι χαρακτηρίζονται οι εκπ/κοί που συγκεντρώνουν το μικρότερο αριθμό μονάδων μετάθεσης.

Οι εκπ/κοί που ανήκουν σε **ειδική κατηγορία** ( της περ. α και γ της παρ. 1 του αρ. 13 του ΠΔ50/1996) δεν μπορούν να χαρακτηριστούν υπεράριθμοι, αν δεν το επιθυμούν (αρ. 12 του ΠΔ100/1997). Εάν όμως επιθυμούν να χαρακτηρισθούν υπεράριθμοι **δεν προτάσσονται** κατά τη διαδικασία των τοποθετήσεων. Οι πολύτεκνοι εκπαιδευτικοί δεν εξαιρούνται από τις ρυθμίσεις του αρ. 14 του ΠΔ50/1996, σύμφωνα με την παρ. 4 του αρ. 30 του Ν.3848/2010 και ως εκ τούτου μπορεί να χαρακτηριστούν υπεράριθμοι.

Σύμφωνα με το Π.Δ 50/1996 άρθρο 14 παρ. 7*. «Οι εκπαιδευτικοί που εξακολουθούν να είναι υπεράριθμοι μετά τις παραπάνω ρυθμίσεις παραμένουν στο σχολείο όπου κρίθηκαν ως υπεράριθμοι και διατίθενται σε άλλες σχολικές μονάδες για τη συμπλήρωση του ωραρίου τους σύμφωνα με τις διατάξεις του άρθρου 14 παρ. 14 του Ν. 1566/1985. Για το σκοπό αυτό ανακοινώνονται από τις αρμόδιες Διευθύνσεις τα σχολεία στα οποία υπάρχουν ανάγκες και καλούνται οι εκπαιδευτικοί με αίτησή τους να δηλώσουν κατά σειρά προτίμησης όλα τα παραπάνω σχολεία. Η διάθεση αυτών γίνεται με τη σειρά προτίμησης και το σύνολο των μονάδων μετάθεσής τους»*

Μετά την ανακοίνωση του ονομαστικού πίνακα υπεράριθμων θα ειδοποιηθούν οι υπεράριθμοι εκπαιδευτικοί να δηλώσουν τα σχολεία προτίμησής τους. Οι εκπαιδευτικοί που επιθυμούν να μετακινηθούν (και δεν έχουν υποβάλλει αίτηση βελτίωσης), θα πρέπει να υποβάλουν οπωσδήποτε τα απαραίτητα δικαιολογητικά (πιστοποιητικό εντοπιότητας, βεβαίωση σπουδών για τέκνα άνω των 18 ετών, κ.λ.π.)

Οι Διευθυντές των Σχολικών Μονάδων παρακαλούνται **να ενημερώσουν άμεσα** **και ενυπόγραφα** όλους του εκπαιδευτικούς του ιδίου κλάδου, που διαπιστώθηκε υπεραριθμία και να αναρτήσουν στον πίνακα ανακοινώσεων του σχολείου τους πίνακες κενών-πλεονασμάτων .

**Σημειώνεται ότι η δήλωση υπεραριθμίας, θετική ή αρνητική είναι υποχρεωτική.**

**Επισημαίνουμε ότι η κρίση και η άρση της υπεραριθμίας για τον κλάδο ΠΕ04 υπολογίζεται ενιαία.**

**Παρακαλούνται οι Διευθυντές να τηρήσουν την προβλεπόμενη προθεσμία , προκειμένου να διευκολυνθεί η διαδικασία της επιλογής των Υποδιευθυντών.**

Συνημμένα :

Α. Πίνακας οργανικών κενών-πλεονασμάτων

Β. Δήλωση υπεραριθμίας

H ΔΙΕΥΘΥΝΤΡΙΑ

ΜΑΡΙΑ ΙΑΤΡΙΔΟΥ